wickkiey/tamil-wikipedia-markdown huggingface dataset:
# வட்டக்கச்சி கந்தசுவாமி ஆலயம்


**வட்டக்கச்சி ஆறுமுகம்வீதி அருள்மிகு கந்தசுவாமி ஆலயம்** கிளிநொச்சி மாவட்டத்தின் கரைச்சி பிரதேச செயலர் பிரிவுக்குட்பட்ட வட்டக்கச்சி கிராமத்தில் ஆறுமுகம் வீதியில் அமைந்துள்ளது.  

இவ்வாலயத்தின் மூலஸ்தானத்தில் முருகனின் வேல் பிரதிட்டை செய்யப்பட்டுள்ளது. பரிவார தெய்வங்களாக விநாயகர், நவக்கிரக மூர்த்திகள் மற்றும் வைரவர் போன்ற தெய்வங்கள் விளங்குகின்றன. உற்சவ மூர்த்திகளாக வள்ளி, தேவயானை சமேத சுப்பிரமணியரும், வள்ளிதேவயானை சமேத ஆறுமுகப்பெருமானும் இருக்கின்றபோதிலும் ஆலய தேர் திருவிழா மற்றும் சூரன் போர் ஆகிய உற்சவங்களுக்கே ஆறுமுகப்பெருமான் எழுந்தருளுவது குறிப்பிடத்தக்கது.  

## மகோற்சவம்
ஆலய மகோற்சவமானது ஆனி மதத்தில் வரும் பௌர்ணமி நாளை பத்தாவது நாள் தீர்த்த திருவிழாவாக கொண்ட பதினொரு நாட்களாகும். முதல்நாள் கொடியேற்றம், ஏழாம் நாள் வேட்டைத் திருவிழா, எட்டாம்நாள் சப்பறம், ஒன்பதாம் நாள் தேர் உற்சவம், பத்தாம் நாள் தீர்த்தம், பதினோராம் நாள் பூங்காவனம் (திருக்கலியாணம்) ஆகியன இங்கே சிறப்பாக இடம்பெறும் திருவிழாக்களாகும்.  

அதேவேளை கந்த சஷ்டி இவ்வாலயத்தில் மிகச்சிறப்பாக இடம்பெறும். இப்பிரதேச மக்களில் பலர் இவ்வாலயத்திலேயே விரதத்தினை அனுட்டிப்பர். அதேவேளை கந்தசஷ்டியின் இறுதிநாளன்று இடம்பெறும் சூரன் போர் விழாவும் சிறப்பாக இடம்பெறுவதுடன் மறுநாள் பாரணை தினத்தன்று இரவு திருக்கலியாண உற்சவமும் சிறப்பாக இடம்பெறும்.
# இராமநாதபுரம், கிளிநொச்சி



**இராமநாதபுரம்** இலங்கையின் வட மாகாணத்தில் கிளிநொச்சி மாவட்டத்திலுள்ள கரைச்சி பிரதேசத்தில் அமைந்திருக்கிறது. இது ஒரு வேளாண்மைக் கிராமம் ஆகும்.  

ஒரு கிராமிய பண்புகளோடு அமைவு பெற்றிருக்கும் இப்பிரதேசம் இயற்கை வளங்களின் வனப்பையும் வளப்படுத்தி இருக்கிறது. ஆலடி, புதுக்காடு போன்ற குக்கிராமங்களையும் நிர்வாக ரீதியாக தன்னோடு இணைத்து வைத்துள்ள இக்கிராமத்தின் எல்லைகளாக வடக்கே பெரியகுளம் கிராமமும், கிழக்கு திசையில் கல்மடு நகரும், தெற்கு திசையில் அம்பகாமம் காடும் மேற்குத்திசையில் வட்டக்கச்சி பிரதேசமும் அமைந்திருக்கின்றன.  

## "இராமநாதபுரம்" என்ற பெயர்க்காரணம்.

கிளிநொச்சி மாவட்டத்தில் குடியேற்றங்கள் ஏற்படுத்தப்பட்ட ஆரம்ப காலங்களில் (கிட்டத்தட்ட 1948 ஆம் ஆண்டுக்கு முன்னர்) இப்பிரதேசத்தின் குடியேற்றத் திட்டத்திற்கு, அன்று அரசியல் ரீதியான செல்வாக்குப் பெற்றிருந்த சேர். பொன் இராமநாதன் அவர்கள் முன்னின்று பாடுபட்டிருக்கிறார். அதனாலேயே இராமநாதபுரம் என்ற பெயர் உருவானதாக இங்குள்ள முதியவர்கள் மூலம் அறியக்கிடைக்கிறது.  

## கல்வி

இப்பிரதேச வாசிகள் அனைவருமே கல்விகற்பதில் ஆர்வமும், அறிவுத்தேடலும் உடையவர்களாவர். இவர்களின் அறிவுத்தேடலுக்குத் தீனி போடும் வகையில் மூன்று அரச பாடசாலைகள் இப்பிரதேச எல்லைக்குள் அமைந்திருக்கின்றன.  

- கிளி/இராமநாதபுரம் மகா வித்தியாலயம்
- கிளி/இராமநாதபுரம் கிழக்கு அ.த.க. பாடசாலை
- கிளி/அழகாபுரி வித்தியாலயம், புதுக்காடு.

## பண்பாடு

இங்கு இந்து, கிறித்தவம் ஆகிய சமயங்கள் பின்பற்றப்படுகின்றன. இந்துக்களே பெரும்பான்மையாக வாழ்ந்து வருகின்றனர். 1990 ஆம் ஆண்டுக்கு முன்னர் இசுலாமியர்களும் வசித்துள்ளனர். 1990அக்டோபரில் இங்கு வாழ்ந்த முஸ்லிம்கள் சில அசாதாரண அரசியல் காரணங்களால் இலங்கையின் பிற பகுதிகளுக்கு குறிப்பாக தென்னிலங்கைக்கு இடம்பெர்ந்தனர்.  

## ஆலயங்கள்
இப்பிரதேச மக்களின் ஆன்மீகப்பற்றுணர்வின் வெளிப்பாடாக பின்வரும் ஆலயங்கள் அமைந்திருக்கின்றன.  
- அருள்மிகு வயலூர் முருகன் ஆலயம்.
- புனித சூசையப்பர் தேவாலயம்.
- அருள்மிகு புதுக்காடு ஐயனார் ஆலயம்.
# கோவை மருத்துவக் கல்லூரி



**கோயம்புத்தூர் மருத்துவக் கல்லூரி** இந்திய மருத்துவக் கழகத்தால் அங்கீகரிக்கப்பட்ட ஓர் அரசு மருத்துவக் கல்லூரி. இந்தியாவின் தமிழ்நாடு மாநிலத்தில் கோயம்புத்தூர் நகரில் அமைந்துள்ளது.  

## அமைவிடம்
கோயம்புத்தூரின் பீளமேடு பகுதியில் கோவை விமான நிலையத்திற்கு அண்மையில் அவினாசிச் சாலையில் இக்கல்லூரி அமைந்துள்ளது. இப்பகுதியில் மேலும் பல கல்லூரிகளும், மருத்துவமனைகளும் அமைந்துள்ளன. 1966ஆம் ஆண்டு அன்றைய தமிழக முதலமைச்சர் கு.காமராசரிடம் கோவையின் தொழிலதிபர்கள் கொடையாக அளித்த நிலத்தில் இக்கல்லூரி தொடங்கப்பட்டது.  

## கல்லூரியின் மருத்துவமனை

இந்தக் கல்லூரி மாணவர்களின் பயிற்சிக்காக இணைக்கப்பட்டுள்ள மருத்துவமனை திருச்சிராப்பள்ளி சாலையில் உள்ளது. கோயம்புத்தூர் மாவட்ட தலைமையக மருத்துவமனையாக அறியப்பட்ட மருத்துவமனை இன்று சி.எம்.சி மருத்துவமனை என அழைக்கப்படுகிறது. இந்த மருத்துவமனை 1892ஆம் ஆண்டு நிறுவப்பட்டது. இப்போதுள்ள கட்டிடங்கள் 1909ஆம் ஆண்டு பணி தொடங்கி 1914ஆம் ஆண்டு கட்டி முடிக்கப்பட்டன. சுவர்களின் வெளிப்புறம் கற்களாலும் உட்புறம் செங்கற்களாலும் கட்டப்பட்டுள்ளது. கதவுகள், சன்னல்கள் மற்றும் மாடிப்படிகள் தேக்கினால் ஆனவை. கடப்பாக் கற்களால் தரைகள் அமைக்கப்பட்டுள்ளன. இக்கட்டிடத்தின் நூற்றாண்டு விழா 2009ஆம் ஆண்டு கொண்டாடப்பட்டது.  

கோவை மருத்துவப் பள்ளி ஒன்று 1914ஆம் ஆண்டு தற்போதைய அரசு கலைக்கல்லூரியின் தனிக் கட்டிடமொன்றில் துவங்கப்பட்டது.1930ஆம் ஆண்டு இப்பள்ளி சென்னை மாகாணத்தின் பகுதியாக இருந்த கோழிக்கோட்டிற்கு மாற்றப்பட்டது. மருத்துப்பள்ளி இயங்கியக் கட்டிடம் கலைக்கல்லூரியின் வரலாற்றுத் துறைக்குக் கொடுக்கப்பட்டது.  

1916ஆம் ஆண்டு பிணக்கிடங்கு கட்டப்பட்டது. 1937ஆம் ஆண்டு காசநோய்ப் பிரிவு துவங்கப்பட்டு பின்னர் பெருந்துறைக்கு மாற்றப்பட்டது. 1934ஆம் ஆண்டு செவிலியர் குடியிருப்புக் கட்டப்பட்டது.  

## கல்லூரியின் இணைப்புகள்
- இந்தக் கல்லூரி தொடக்கத்தில் சென்னைப் பல்கலைக்கழகத்துடன் இணைக்கப்பட்டிருந்தது.
- பாரதியார் பல்கலைக்கழகம் தொடங்கப்பட்ட போது பாரதியார் பல்கலைக்கழகத்துடன் இணைக்கப்பட்டது.
- மருத்துவக் கல்விக்கான தனிப் பல்கலைக்கழகமாக டாக்டர் எம்.ஜி.ஆர் மருத்துவப் பல்கலைக்கழகம் தொடங்கப்பட்ட பின்பு அதனுடன் இணைக்கப்பட்டுள்ளது.

## பாடப் பிரிவுகள்
- இக்கல்லூரியில் முதன்மை பட்டமாக மருத்துவத்துறையின் இளநிலைப் பட்டமான எம்.பி.பி.எஸ் (M.B.B.S.,) பட்டப்படிப்பு உள்ளது. பட்டமேற்படிப்புகளாக பொது மருந்தியல், (MD General Medicine)
- பொது அறுவை மருத்துவம் (MS General)
- குழவியர் அறுவை மருத்துவம் (M.Ch.).
- மருத்துவப் பட்டயக் கல்விபடிப்புகளாக சில படிப்புகள் (D.G.O, D.C.H, D.A.), மருத்துவம் சார்புப் படிப்புகளான செவிலியர் மற்றும் மருந்தாளுமை பட்டயப்படிப்புகள்.

## வசதிகள்
கல்லூரி வளாகம் நாட்டின் பிற கல்லூரிகளை ஒப்பிடும்போது சற்றே கூடுதலாக இருப்பினும் கல்லூரியுடன் இணைந்த மருத்துவமனை நகரின் வேறு பகுதியில் அமைந்துள்ளது. கல்லூரி முப்பதிற்கும் மேலான துறைகளில் தனியான நூலக வசதியுடனும் நல்ல மருத்துவ ஆய்வுக்கூடங்களுடனும் இயங்குகிறது. இக்கல்லூரியில் மூன்று ஆண்கள் விடுதிகளும் ஓர் பெண்கள் விடுதியும் உள்ளன. இக்கல்லூரியில் மிகப்பெரிய துடுப்பாட்ட மைதானமும், தனியான உள்ளரங்கமும் கல்விசாரா செயல்களுக்கு வசதி செய்கிறது.
# கோயம்புத்தூர் பன்னாட்டு வானூர்தி நிலையம்



**கோயம்புத்தூர் பன்னாட்டு வானூர்தி நிலையம்** (IATA: CJB, ICAO: VOCB) இந்தியாவின் தமிழ்நாடு மாநிலத்தில் கோயம்புத்தூர் நகரில் அமைந்துள்ள ஓர் பன்னாட்டு வானூர்தி நிலையம். இது முன்பு பீளமேடு விமான நிலையம் அல்லது கோயம்புத்தூர் குடிசார் விமான நிலையம் என அழைக்கப்பட்டது. இந்த வானூர்தி நிலையமானது நகரின் மையப்பகுதியிலிருந்து ஏறத்தாழ தொலைவில் பீளமேட்டில் அமைந்துள்ளது. இது பயணியர் மற்றும் வானூர்தி போக்குவரத்தில் தமிழகத்தில் சென்னைக்கு அடுத்த இரண்டாவது பெரிய விமான நிலையம் ஆகும். இந்த வானூர்தி நிலையத்திலிருந்து ஒன்பது உள்நாட்டு மற்றும் இரண்டு சர்வதேச நகரங்களுக்கு நேரடி வானூர்தி சேவை உள்ளது.  

## வரலாறு
இந்த வானூர்தி நிலையம் 1940 இல் நிறுவப்பட்டது.1948 இல், ஏர் இந்தியா சென்னை-பெங்களூரு-கோவை-கொச்சி-திருவனந்தபுரம் வழித்தடத்தில் வாரத்திற்கு ஆறு முறை வானூர்தி சேவைகளை இயக்கியது. கோயம்புத்தூர் பறக்கும் சங்கம் மற்றும் வானூர்தி பயிற்சிப் பள்ளி 1960 இல் நிறுவப்பட்டது. பீளமேடு வானூர்தித்தளம் என்று அழைக்கப்பட்ட இது 1960 களில் சீரமைப்பு மற்றும் விரிவாக்கத்திற்கு உட்படுத்தப்பட்டது.1987 ஆம் ஆண்டில், பெரிய வானூர்திகளைக் கையாளும் வகையில் ஓடுபாதை விரிவாக்கம் செய்யப்பட்டது. 6 சூன் 2012 அன்று, இந்திய அரசு வானூர்தி நிலையத்தை பன்னாட்டு வானூர்தி நிலையமாக மேம்படுத்தும் நோக்கத்தை அறிவித்தது. இந்திய அமைச்சரவை 2 அக்டோபர் 2012 அன்று இதை பன்னாட்டு வானூர்தி நிலையமாக அறிவித்தது.  

## உள்கட்டமைப்பு

இந்த வானூர்தி நிலையத்தில் ஒரு ஓடுபாதை உள்ளது, இது 2008 இல் நீளத்திற்கு நீட்டிக்கப்பட்டது. 2008 ஆம் ஆண்டில், செலவில் ஒன்பது வானூர்தி நிறுத்தும் இடங்கள் மற்றும் புதிய தொழில்நுட்பங்களுடன் விரிவாக்கம் செய்யப்பட்டது.2010 இல், ஏற்கனவே இருக்கும் பொதுவான முனையத்தில் புதிய உள்நாட்டு மற்றும் சர்வதேச பிரிவுகள் சேர்க்கப்பட்டன. ஏறக்குறைய 300 மகிழுந்துக்களை நிறுத்தும் திறன் கொண்ட மேலாண்மை அமைப்பு உள்ளது.  

2019 ஆம் ஆண்டில், இந்திய வானூர்தி நிலையங்கள் ஆணையம் வானூர்தி நிலையத்தின் கிழக்குப் பகுதியில் ஒரு புதிய உள்நாட்டு புறப்பாடு முனையக் கட்டிடத்தையும், ஒரு புதிய ஒருங்கிணைந்த போக்குவரத்துக் கட்டுப்பாடுக் கோபுரம் மற்றும் நிர்வாகக் கட்டிடத்தையும் கட்ட முன்மொழிந்தது. புதிய முனையம் ஏறத்தாழ பரப்பளவில் கட்டப்படும், இதன் மொத்த மதிப்பீடு சுமார் ஆகும். புதிய கட்டிடம் கட்டப்பட்டபின், ஆண்டுக்கு முப்பது இலட்சம் பயணிகளை கையாளும் திறன் கொண்டிருக்கும்.  

## வானூர்திச் சேவைகள் மற்றும் சேரிடங்கள்
### பயணியர் சேவை

### சரக்கு
# நாட்டிங் ஹில் (திரைப்படம்)


இந்த படம் "90 களின் இலண்டன்-செட் பதிப்பான ரோமன் ஹாலிடே" என்ற படத்துடன் ஒப்பிடப்பட்டது. இருப்பினும், 1953 ஆம் ஆண்டு வெளியான திரைப்படத்தை தான் பார்க்கவில்லை என்று கர்ட்டிஸ் கூறினார்.  

## ஒலிப்பதிவு
இத்திரைப்படத்தின் இசையானது டிரவோர் ஜோன்ஸ் அவர்களால் அமைக்கப்பெற்றது. பிறகலைஞர்களால் இயற்றப்பெற்ற சில கூடுதல் பாடல்களும் திரைப்படத்தின் ஒலிப்பதிவில் இடம்பெற்றுள்ளது. இவற்றில் எல்விஸ் காஸ்டிலோவின் சார்லஸ் அஸ்னாவோரின் பாடலான ”ஷி”, ஷானிய ட்வாய்னின் ”யூ ஹேவ் காட் எ வே” இன் மறுகலப்பிசை வகையும், அதைப் போன்றே ரோனன் கேட்டிங்கின் ”வென் யூ சே நத்திங் அட் ஆல்” என்கிற பிரித்தானிய பட்டியலில் முதல் இடத்தை பிடித்த பாடலும் உள்ளடங்கும். அமெரிக்கா அல்லாத பிறநாட்டு வெளியீடுகளில் பாடலின் இரு வகைகளும் இடம்பெற்றுள்ளது.  

## வெளியீடு
இந்த படம் ஓடியோன் லெய்செஸ்டர் சதுக்கத்தில் 27 ஏப்ரல் 1999 அன்று திரையிடப்பட்டது. இங்கிலாந்தில் 21 மே 1999 அன்று வெளியிடப்பட்டது. இதற்கு அடுத்த வாரம் அமெரிக்காவில் திரையிடப்பட்டது.  

## விருதுகளும் மற்றும் பரிந்துரைகளும்
2000 ஆம் ஆண்டு பாஃப்டா விருதுகளில் நாட்டிங் ஹில் மிகவும் பிரபலமான படத்திற்கான பார்வையாளர் விருதை வென்றது. மேலும் இந்த ஆண்டின் சிறந்த பிரித்தானியத் திரைப்படத்திற்கான அலெக்சாண்டர் கோர்டா விருது, மற்றும் இரைஸ் இஃபான்ஸுக்கு சிறந்த துணை நடிகருக்கான விருது ஆகிய பிரிவுகளில் பரிந்துரைக்கப்பட்டது. இது பிரித்தானிய நகைச்சுவை விருதுகளில் சிறந்த நகைச்சுவை திரைப்படத்தை வென்றது. இதன் ஒலிப்பதிவு 2000 பிரிட் விருதுகளில் சிறந்த ஒலிப்பதிவை வென்றது. இது எம்பயர் விருதுகளில் சிறந்த பிரித்தானியப் படம், ரோஜர் மைக்கேலுக்கு சிறந்த பிரித்தானிய இயக்குனர் மற்றும் ஹக் கிராண்டிற்கு சிறந்த பிரித்தானிய நடிகர் ஆகிய விருதுகளை வென்றது. சிறந்த நகைச்சுவை/இசை, சிறந்த திரைப்பட நடிகர்-நகைச்சுவை, இசை ஹக் கிராண்ட், மற்றும் சிறந்த திரைப்பட நடிகை-நகைச்சுவை/இசை ஜூலியா ராபர்ட்ஸ் ஆகிய பிரிவுகளில் கோல்டன் குளோப் விருதுகளில் மூன்று பரிந்துரைகளைப் பெற்றது.
# கால்தட்டல்

and won numerous titles.]]  
**கால்தட்டல்** (*stepping*) என்பது ஒரு அமெரிக்க ஆடல் வடிவம் ஆகும். இதை அடியடித்தல், கால் அடித்தல், மிதித்தல் என்றும் கூறலாம். இந்த நடனம் கால் தட்டல், கைதட்டல், உடல் அசைவுகள், பேச்சு என பல்வேறு வழிகளில் உடலைக் கொண்டு இராகமாக இசையெழுப்பிய வண்ணம் ஆடப்படுகிறது.  

இந்த ஆட்டம் ஆபிரிக்க அமெரிக்கர்களிடம் 1900 களில் தொடங்கப்பட்டு, இன்றும் கல்லூரிகளில் பெரிதும் ஆடப்படுகிறது.  

2010 இல் அட்லாண்டாவில் நடைபெற்ற தேசிய போட்டிகளில் முதன் முதலாக வெள்ளைப் பெண்கள் கொண்ட அணி முதல் பரிசை வென்றது.
# பெயரடை

**பெயரடை** (adjective சுருக்கமாக **adj**.) என்பது ஒரு பெயர்ச்சொல் அல்லது பெயர்த் தொடரை விவரிக்கும் அல்லது வரையறுக்கும் ஒரு சொல் ஆகும். பெயர்ச்சொல்லால் கொடுக்கப்பட்ட தகவல்களை மாற்றுவதே இதன் சொற்பொருள் பங்காகும்.  

பாரம்பரியமாக பெயரடைகள், சொற்களின் வகைகளில் முக்கியப் பகுதிகளில் ஒன்றாகக் கருதப்படுகின்றன, இருப்பினும் வரலாற்று ரீதியாக அவை பெயர்ச்சொற்களுடன் ஒன்றாக வகைப்படுத்தப்பட்டன. தற்போதைய காலகட்டங்களில், அந்த, இது, என்னுடைய.... உள்ளிட்ட சில சொற்கள் பெயரடைகளாக வகைப்படுத்தப்படுகின்றன. மேலும், இவை இனஞ்சுட்டிகளாகவும் வகைப்படுத்தப்படுகின்றன.  

சில உதாரணங்கள்  

- இது ஒரு **வேடிக்கையான** யோசனை. (முன்பெயரடை)
- அந்த யோசனை **வேடிக்கையானது**. (பின் பெயரடை)
- ஏதேனும் ஒரு வேடிக்கையான யோசனையினைக் கூறு. (பின்வரு பெயரடை)
- நல்லவை, கெட்டவை, வேடிக்கையானவை. (பெயராக்கப் பெயரடை)

## பயன்பாட்டு வகைகள்
மொழியைப் பொறுத்து, ஒரு பெயரடையானது தொடர்புடைய பெயர்ச்சொல்லுக்கு முன் பெயரடையாகவோ அல்லது பின் பெயரடையாகவோ வரலாம். கட்டமைப்பு, சூழல், பாணி கருத்தாய்வுகள் ஆகியன ஒரு பெயரடை நிகழ்வின் ஒரு குறிப்பிட்ட நிகழ்வில் அதன் முன் அல்லது பிந்தைய நிலையில் தாக்கத்தை ஏற்படுத்தலாம். ஆங்கிலத்தில், பெயரடை நிகழ்வுகளை பொதுவாக மூன்று பிரிவுகளில் ஒன்றாக வகைப்படுத்தலாம்.  

- "பண்புக்கூறுப் பெயரடைகள்" எனவும் அழைக்கப்படும் முன் பெயரடைகளை, பெயர்ச்சொல் சொற்றொடர்களுக்குள் முன்மை நிகழ்வாக நிகழ்கின்றன. எடுத்துக்காட்டாக: "நான் என் மகிழ்ச்சியான குழந்தைகளை காரில் ஏற்றுகிறேன்", இதில் மகிழ்ச்சியானது பெயர்ச்சொல் சொற்றொடருக்குள் ஒரு முந்தைய அடிப்படையில் நிகழ்கிறது.
- பின்னொட்டுப் பெயர்ச்சொற்கள்: ஒரு பெயர்ச்சொல் சொற்றொடருக்குள் ஒரு பெயர்ச்சொல்லுக்கு உடனடியாக அடுத்ததாக வரலாம். எ. கா. "என் குழந்தைகள் *மகிழ்ச்சியாக* உள்ளனர். இங்கு மகிழ்ச்சி என்பது பின் பெயரடையாக வந்துள்ளது.
- பெயர்ச்சொற்களாக செயல்படும் *பெயராக்கப் பெயரடை*. எடுத்துக்காட்டு: "நான் அவர்களுக்கு இரண்டு புத்தகங்களைக் கொடுத்தேன். அவர் சோகமான புத்தகத்தை விரும்பினார், ஆனால் அவள் மகிழ்ச்சியானதை விரும்பினாள்" இங்கு மகிழ்ச்சியானது என்பது மகிழ்ச்சியான புத்தகத்தைக் குறிக்கிறது.

## வடிவம்
பல மொழிகளில், பண்புக்கூறு பெயரடைகள் பொதுவாக ஒரு குறிப்பிட்ட வரிசையில் நிகழ்கின்றன. பொதுவாக, ஆங்கிலத்தில் பெயரடை பயன்படுத்தப்படுபவை பின்னருமாறு: கருத்து, அளவு, வயது அல்லது வடிவம், நிறம், தோற்றம், பொருள், நோக்கம்.  

1. **கருத்து** - வரம்புக்குட்பட்ட பெயரடைகள் (எ. கா. ஒரு உண்மையான நாயகன், ஒரு சரியான முட்டாள்) மதிப்பு (நல்ல, கெட்ட)
1. **அளவு** - இயற்பியல் அளவைக் குறிக்கும் பெயரடைகள் (எ. கா. *சிறிய*, பெரிய, *விரிவான*)
1. **வடிவம் அல்லது உடல் தரம்** - ஒட்டுமொத்த அளவை விட விரிவான உடல் பண்புகளை விவரிக்கும் பெயரடைகள் (எ. கா. சுற்று, *கூர்மையான*, வீங்கிய, *மெல்லிய*)
1. **வயது** - வயதைக் குறிக்கும் பெயரடைகள் (எ. கா. இளம், *பழைய*, *புதிய*, பண்டைய, *ஆறு வயது*)
1. **நிறம்** - நிறம் அல்லது வடிவத்தைக் குறிக்கும் பெயரடைகள் (எ. கா. வெள்ளை, *கருப்பு*, வெளிர்)
1. **தோற்றம்** - மூலத்தைக் குறிக்கும் பெயரளவுப் பெயரடை (எ. கா. *சப்பானிய*, *எரிமலை*, *வேற்றுக் கிரக*)
1. **பொருள்** - எதன் மூலமாக தயாரிக்கப்படுகிறது என்பதைக் குறிக்கும் பெயரிடல் பெயரடை (எ. கா. *கம்பளி*, *உலோகம்*, மர)
1. **தகுதி/நோக்கம்** - இது சில நேரங்களில் கூட்டுப் பெயர்ச்சொல்லாகப் பயன்படுகிறது. (எ.கா: பயனணிகள் பேருந்து, புத்தக அட்டை)
# வெங்கத்தான்குடி



**வெங்கத்தான்குடி ** திருவாரூர் மாவட்டம் மன்னார்குடி வட்டத்தில் அமைந்துள்ளது வெங்கத்தான்குடி (அல்லது) வங்கத்தான்குடி எனும் அழகிய சின்ன சிறு கிராமம். இவ்வூரில் புகழ் மிக்க வைரவநாதர் ஆலயம் அமைத்துள்ளது.  

வெங்கத்தான்குடி பஞ்சாயத்து வேதபுரம் மற்றும் சிங்கமங்கலம் கிராமங்களை உள்ளடக்கியதாகும். வெங்கத்தான்குடியில் மட்டும் சுமார் முன்னூறு குடும்பங்களும் ஏறக்குறைய ஆயிரம் வாக்காளர்களும் உள்ளனர். தொகுதி மறு சீர் அமைப்பினால் மன்னார்குடி (சட்டமன்றத் தொகுதி)யில் இருந்து திருத்துறைபூண்டி (சட்டமன்றத் தொகுதி)யின் கீழ் வருகிறது இந்த கிராமம்.  

சூன் 2012இல் வைரவநாதர் ஆலயத்திற்கு கும்பாபிஷேகம் நடைபெற்றது.
# தரிக்கோவில் ஸ்ரீ பத்மநாப சுவாமி கோவில்

த்ரிக்கோவில் - ஸ்ரீ பத்மநாப சுவாமி கோவில், என்பது இந்தியாவில் கேரள மாநிலத்திலுள்ள பத்தனம்திட்ட மாவட்டத்தில் வள்ளிக்கோடு என்ற கிராமத்தில் அமைந்த ஹிந்துக்கள் வழிபடும் மகா விஷ்ணுவின் கோவிலாகும்.  

திருவனந்தபுரத்தில் அமைந்திருக்கும் புகழ் பெற்ற பத்மநாபசுவாமி கோவிலுக்கு இணையாக இரண்டாவது இடத்தில் புகழுடன் விளங்கும் இடமாக இந்தக்கோவில் கருதப்படுகிறது.
# வேதா இலங்காதிலகம்


**வேதா இலங்காதிலகம்** இலங்கையைச் சேர்ந்த எழுத்தாளர். கோப்பாய் எனும் ஊரில் பிறந்த வேதா, இலங்கையின் களுத்துறை மாவட்டத் தேயிலை, ரப்பர் தோட்ட நிர்வாகியான இலங்காதிலகம் என்பவரை வாழ்க்கைத் துணைவராக ஏற்றுக் கொண்டார். புலம்பெயெர்ந்து 1986-ல் டென்மார்க் நாட்டிற்குச் சென்ற கணவரைத் தொடர்ந்து 1987-ல் இவரும் தன் மகன், மகள் ஆகியோருடன் டென்மார்க் சென்றார். அங்கு டேனிய மொழியைக் கற்று பாலர் பள்ளியில் ஆசிரியராகப் பணியாற்றினார்.  

தந்தை நகுலேசுவரர் ஊக்குவிப்பால் 1976-ல் இலங்கை வானொலிக்கு கவிதை எழுதத் துவங்கிய இவர் சிறு சஞ்சிகைகள், ஐரோப்பியத் தமிழ் சஞ்சிகைகள், மற்றும் முத்துக்கமலம் போன்ற சில தமிழ் இணைய இதழ்களிலும் எழுதி வருகிறார்.  

## வெளியான நூல்கள்
- வேதாவின் கவிதைகள் - கவிதைகள் (2003)
- குழந்தைகள் இளையோர் சிறக்க... - மொழிபெயர்ப்புக் கட்டுரை நூல் (2004)
- உணர்வுப் பூக்கள் - வாழ்வியல் கவிதைகள் (2007) (இந்நூல் இவர் கணவருடன் இணைந்து செய்யப்பட்ட நூல்)
- **பெற்றோரியலில் சிற்றலைகள்** - (2018) - சிறுகட்டுரைகள் பிள்ளை வளர்ப்பு, இளையோர் பற்றியதும் + வேதாவின் ஆத்திசூடி +பெற்றோர் மாட்சி பற்றிய மொழிகளடங்கிய நூல்
- **குறள் தாழிசை** - (2018) (திவான்பகதூர் பாவாந்தபிள்ளையின் யாப்பருங்கல விருத்தியுரையின்படிஇரண்டிரண்டாய் ஈற்றடி குறைந்த இஃது) கவிதை மொழியில் 23 அங்கங்கள்  குறள் + வேதாவின் மொழிகள்  + 25 சிறுவர் பாடல்கள் அடங்கிய நூல்.
# உலகத் தமிழர் பேரவை

**உலகத் தமிழர் பேரவை** பல்வேறு நாடுகளின் நாட்டு தமிழர் அமைப்புகளின் ஒரு கூட்டு அமைப்பாகும். ஈழத் தமிழர்களின் மனித உரிமைகளையும், தன்னாட்சியும், தாயகத்தையும் வலியுறுத்தும் அமைப்பாகும். இது மக்காளாட்சி, அறவழி, பன்னாட்டு விழுமியங்களுக்கு ஏற்ப முன்னெடுக்கப்படுகிறதாக கூறப்படுகிறது.  

## உறுப்பு அமைப்புகள்
### ஐரோப்பா
- பிரித்தானியத் தமிழர் பேரவை
- Danish Federation of Tamil Associations
- House of Eelam Tamils
- Norwegian Council of Eelam Tamils
- Holland Tamil Cultural Centre
- Swedish Tamil Forum
- European Tamil Union

### ஆசியா
- Tamils Relief Fund - Malaysia

### அசுத்திரேலியா
- அசுத்திரேலியன் தமிழர் பேரவை
- New Zealand Tamil Society
- Wellington Tamil Society

### வட அமெரிக்கா
- United States Tamil Political Action Council
- கனடியத் தமிழர் பேரவை

## திட்டங்கள்
- Sponsorship Programs
- மனித உரிமை மீறல்களை ஆவணப்படுத்தல்
# விழித்திரை


**விழித்திரை** (*Retina*) என்பது நமது கண்ணில் உட்கடைசி உறையாகும். இது மைய நரம்பு மண்டலத்தின் ஒரு பகுதியாகும். விழி வெளிப்படலம், திரவம், லென்ஸ், கூழ்ம திரவம் வழியாக வரும் ஒளியானது இதில் படுகிறது. இந்த ஒளி சில மின்வேதி மாற்றங்களை உண்டு செய்து மூளைக்குத் தகவல்களை அனுப்புகிறது. மூளை இத் தகவல்களை உருவங்களாக மாற்றுகிறது.  

எல்லாப் பொருட்களின் பிம்பமும் விழித்திரையில் தலை கீழாகத் தான் விழும். மூளை தான் இவற்றை நேராக்குகிறது.  

விழித்திரையில் பத்து அடுக்குகள் உள்ளன. வெளியிலிருந்து உள்ளாக அவை பின்வருமாறு,  
1. நிறமிகள் கொண்ட எபிதீலியம் உள்ள அடுக்கு
1. ஒளி உணர்விகளான கூம்புகளும் குச்சிகளும் உள்ள அடுக்கு
1. வெளிப்புற எல்கை அடுக்கு
1. வெளிப்புற உட்கரு அடுக்கு
1. வெளிப்புற மடிப்பு அடுக்க
1. உட்புற உட்கரு அடுக்கு
1. உட்புற மடிப்பு அடுக்கு
1. நரம்பணுத் திரள் அடுக்கு
1. நரம்பு இழை அடுக்கு
1. உட்புற எல்கை அடுக்கு
2016 ஆம் ஆண்டு வெளியிடப்பட்ட ஒரு ஆய்வில் விழித்திரை மெய்மம் அல்லது திசுவை மறு வளர்ச்சி செய்யும் புதிய நுட்பத்தை விளக்கியுள்ளது.
# சூன் 2010


**சூன் 2010**, ஒரு செவ்வாய்க்கிழமை தொடங்கி 30 நாட்களின் பின்னர் ஒரு புதன்கிழமை முடிவடைகிறது. தமிழ் நாட்காட்டியின் படி ஆனி மாதம் ஜூன் 15, செவ்வாய்க்கிழமை தொடங்கி, சூலை 16 வெள்ளிக்கிழமை முடிவடையும்.  

## சிறப்பு நாட்கள்
- சூன் 19 - ஆனி உத்தரம்

## நிகழ்வுகள்

---
# வார்ப்புரு:Infobox recurring event

<noinclude></noinclude>  
| data23 = }  

| label24 =  
| data24 = }  

| label25 = |அமைப்பாளர்}}  
| data25 = |}}|}}}}  

| label26 = Filing&nbsp;status  
| data26 = }  

| label27 = மக்கள்  
| data27 = }  

| label28 = உறுப்பினர்  
| data28 = }  

| label29 = }  
| data29 = }  

| header31 = }|வலைத்தளம்}}  
| data32 = }}}  

| below = }  
}}<noinclude>  
</noinclude>
# கார்ல் லூயிஸ்



**பிரடெரிக் கார்ல்டன் "கார்ல்" லூயிஸ்** (*Carl Lewis*, பிறப்பு: சூலை 1, 1961) ஓய்வுபெற்ற அமெரிக்க தட கள விளையாட்டு வீரர். இவர் ஒலிம்பிக் விளையாட்டுகளில் ஒன்பது தங்கப் பதக்கங்கள் உட்பட பத்து பதக்கங்களையும் பன்னாட்டு அமைச்சூர் தடகள உலக சாதனைப்போட்டிகளில் எட்டு தங்கம் உட்பட பத்து பதக்கங்களைப் பெற்ற சாதனை வீரர். 1979 ஆம் ஆண்டு முதல்முறையாக உலக தரவரிசையில் இடம் பெற்றதிலிருந்து 1996ஆம் ஆண்டு அவர் ஒலிம்பிக் பதக்கம் வென்று ஓய்வு பெற்றது வரை அவரது விளையாட்டு வாழ்க்கை அமைந்திருந்தது. தற்போது நடிகராக திரைப்படங்களில் நடித்து வருகிறார்.
# மூவேந்தர் முன்னேற்றக் கழகம்



**மூவேந்தர் முன்னேற்றக் கழகம்** (*Moovendar Munnetra Kazhagam*) முக்குலத்தோர் என்று அழைக்கப்படும் சாதியினரின் மேம்பாட்டிற்காகத் தொடங்கப்பட்ட ஒரு தமிழக அரசியல் கட்சி ஆகும். *மூ. மு. க.* என்று சுருக்கமாக இக்கட்சி அறியப்படுகிறது. முக்குலத்தினர் எனப்படும் கள்ளர், மறவர், அகமுடையர் என்கிற மூன்று சாதியினரின் கூட்டுச் சங்கமாக முக்குலத்தோர் சங்கம் எனும் பெயரில் முதலில் தொடங்கப்பட்டு, பின்னர் அரசியல் கட்சியாக மாற்றப்பட்டது. இதன் நிறுவனர் பிரேம்குமார் வாண்டையார். இவரது மறைவுக்குப் பின், தற்போதைய தலைவராக ஜி. எம். ஸ்ரீதர் வாண்டையார் என்பவர் இருந்து வருகிறார்.  

2011 சட்டமன்றத் தேர்தலில், திமுக தலைமையிலான கூட்டணியில், சிதம்பரம் தொகுதியில் போட்டியிட்டு தோல்வியடைந்தது. பின்னர் 2016 சட்டமன்றத் தேர்தலில், திமுக தலைமையிலான கூட்டணிக்கு ஆதரவு அளித்தது.
# டுவிலைட் (2008 திரைப்படம்)


## வெளியீடு
டுவிலைட் நவம்பர் 17,2008 அன்று லாஸ் ஏஞ்சலஸ் நகரில் திரையிடப்பட்டது. மேலும் அமெரிக்காவில் நவம்பர் 21 அன்று சம்மிட் என்டர்டெயின்மென்ட் மூலம் திரையரங்குகளில் வெளியிடப்பட்டது. விமர்சகர்களிடமிருந்து கலவையான விமர்சனங்களைப் பெற்ற போதிலும், இந்த படம் உலகளவில் 407 மில்லியன் டாலர்களை வசூலித்தது. இதன் டிவிடி மற்றும் பபுளூ-ரே இசைத்தட்டுகள் மார்ச் 21,2009 அன்று வெளியிடப்பட்டது. மேலும் இந்த ஆண்டின் அதிகம் வாங்கப்பட்ட டிவிடி ஆனது. படத்தின் ஒலிப்பதிவு நவம்பர் 4,2008 அன்று வெளியிடப்பட்டது.  

## படத்தின் தொடர்ச்சி
இந்தப் படத்தைத் தொடர்ந்து தி ட்விலைட் சாகா: நியூ மூன் (2009), தி ட்விலைட் சாகா: எக்லிப்ஸ் (2010), தி ட்விலைட் சாகா: பிரேக்கிங் டவுன் - பார்ட் 1 (2011) மற்றும் தி ட்விலைட் சாகா: பிரேக்கிங் டவுன் - பார்ட் 2 (2012) என இதன் நான்கு தொடர்ச்சிகள் வந்தன.
# ப. வி. ச. டேவிதார்

**ப. வி. ச. டேவிதார்** (*P.W.C. Davidar*) இந்திய ஆட்சிப் பணி அதிகாரி. இவர் சென்னை கிறித்துவக் கல்லூரியில் வணிகவியலில் இளநிலைப் பட்டமும், அதன் பின்பு அதே கல்லூரியில் பொது நிர்வாகத்தில் முதுகலைப் பட்டமும் பெற்றார். சென்னை கிறித்துவக் கல்லூரியில் அரசியல் அறிவியல் பாடத்திற்கான விரிவுரையாளர் பணியிலிருந்த இவர் 1986 ஆம் ஆண்டில் இந்திய ஆட்சிப் பணி தேர்வில் வெற்றி பெற்று தனது அரசுப் பணிகளைத் தொடங்கினார்.  

## அரசுப் பணி
தமிழ்நாடு அரசுப் பணியில் இவர் இந்திய ஆட்சிப் பணி அதிகாரியாக தற்போது தகவல் தொழில்நுட்பத் துறையின் செயலராகவும், தமிழ்நாடு மின்னணுவியல் கழகத்தின் தலைவராகவும் இருந்து வருகிறார். இதற்கு முன்பு கீழ்காணும் பணிகளில் இருந்து சிறப்பாகச் செயல்பட்டிருக்கிறார்.  

- துணை ஆட்சியர், அறந்தாங்கி
- ஆணையாளர், சென்னை மாநகராட்சி
- மாவட்ட ஆட்சித் தலைவர், வேலூர் மாவட்டம்
- இயக்குநர், கைத்தறி மற்றும் நூற்பாலைகள்
- திட்ட இயக்குநர், தமிழ்நாடு சுகாதார மேம்பாட்டுத் திட்டம் மற்றும் சிறப்புச் செயலாளர் சுகாதாரம் மற்றும் குடும்பநலத்துறை

## தமிழ் இணைய மாநாடு ஒருங்கிணைப்பாளர்

தமிழ்நாடு அரசின் சார்பில் கோயம்புத்தூரில் 2010 ஆம் ஆண்டு சூன் 23 முதல் சூன் 27 வரை நடைபெற்ற உலகத் தமிழ்ச் செம்மொழி மாநாட்டுடன் இணைந்து நடைபெற்ற ஒன்பதாவது தமிழ் இணைய மாநாட்டின் ஒருங்கிணைப்பாளராக தமிழ்நாடு அரசால் நியமிக்கப்பட்டு செயல்பட்டுள்ளார்.
# வட்டக்கச்சி நட்பு வட்டம்

**வட்டக்கச்சி நட்பு வட்டம்** என்பது ஒரு இணையக் குழுமம். வட்டக்கச்சி என்பது இலங்கையின் கிளிநொச்சி மாவட்டத்திலுள்ள பழமையும் தொன்மையும் வாய்ந்த ஒரு விவசாயக் கிராமமாகும். இலங்கையில் நிலவும் அசாதாரணமான சூழ்நிலைகளாலும் இன்னோரன்ன பல காரணங்களாலும் இப்பிரதேசத்தை சேர்ந்த பலர் நாட்டை விட்டுக் புலம்பெயர்ந்து வெவ்வேறு நாடுகளில் வசித்து வருகின்றனர். இவ்வாறு குடிபெயர்பவர்கள் தங்களுக்குள்ளும், தாயகத்தில் வாழும் தங்கள் உறவுகளுக்குள்ளும் தொடர்புகளைப் பேணுவது என்பது பல்வேறு காரணங்களால் சிக்கலான ஒன்றாக இருந்து வருகிறது. இப்பிரச்சினைக்கு தீர்வு காணும் வகையில் உருவாக்கப்பட்டுள்ள ஒரு சமூக வலையமைப்பே "வட்டக்கச்சி நட்பு வட்டம்" ஆகும்.  

## நோக்கம்
தாயகத்திலும் புலம்பெயர் நாடுகளிலும் வாழும் இப்பிரதேசம் சார்ந்த மக்களுக்கிடையில் ஓர் உறவுப்பாலத்தை தோற்றுவிப்பது இக்குழுமத்தின் பிரதான நோக்கமாகும்.  

## இணையத்தளம்
- THE VADDAKKACHCHI FRIENDS' CIRCLE.
# பத்மநாபா

**பத்மநாபா** (*Padmanābha*) 15 ஆம் நூற்றாண்டின் இந்திய கவிஞர் மற்றும் வரலாற்றாசிரியர் ஆவார். 1455-ஆம் ஆண்டில் எழுதப்பட்ட அவரது புகழ்பெற்ற "கன்கதாதே பிரபந்தா" ஆய்வுக் கட்டுரையில் கன்கதாடேயின் போராட்டத்தை நினைவுகூரும் வகையில் அவர் யுக் சரண் (சகாப்தத்தின் சரண்) எனப் போற்றப்பட்டார்.  

இந்தப் படைப்பு திங்கலில் (பழைய குஜராத்தி அல்லது பழைய மேற்கு ராஜஸ்தானியில்) சிறந்த படைப்பு என்றும், முனி ஜின்விஜய், கே. எம். முன்ஷி, தசரத சர்மா மற்றும் கேபி வியாஸ் போன்ற சிறந்த அறிஞர்களால் இடைக்காலத்தில் எழுதப்பட்ட மிகப் பெரிய இந்தியப் படைப்புகளில் ஒன்றாகவும் பாராட்டப்பட்டது. இந்த ஆய்வுக் கட்டுரையைப் பற்றி எழுதிய முதல் மேற்கத்திய அறிஞர் ஜெர்மானிய இந்தியவியலாளரான ஜார்ஜ் புஃலர் ஆவார். ஜெய்ப்பூரில் உள்ள இராசத்தான் பல்கலைக்கழகத்தின் வரலாற்றுப் பேராசிரியரான வி.எஸ். பட்நாகர் இந்தப் படைப்பை ஆங்கிலத்தில் மொழிபெயர்த்தார்.
# இராமநாதபுரம் மேற்கு அரசினர் தமிழ் கலவன் பாடசாலை


**இராமநாதபுரம் மேற்கு அரசினர் தமிழ் கலவன் பாடசாலை** இலங்கையின் கிளிநொச்சி மாவட்டத்தில் உள்ள வட்டக்கச்சி பிரதேசத்தில் அமைந்துள்ளது.  

கிளிநொச்சி வலயக்கல்வி அலுவலகத்தின் ஆளுகையில் நிர்வகிக்கப்படும் இப்பாடசாலையில் தரம் 1 முதல் 11 (O/L)வரையான வகுப்புக்கள் நடத்தப்பட்டு வருகின்றன. 2002 ஆண்டில் அகில இலங்கை ரீதியில் பாடசாலைகளுக்கிடையில் நடத்தப்பட்ட உடற்பயிற்சி கண்காட்சி போட்டிகளில் இப்பாடசாலையின் பெண்கள் அணி தேசிய மட்டத்தில் முதலிடத்தைப் பிடித்தது.
# அனந்தபுர ஏரிக் கோயில்


**அனந்தபுர ஏரிக் கோயில்** (അനന്തപുര തടാകക്ഷേത്രം) என்பது தென் இந்தியாவில் கேரள மாநிலத்தின் காசர்கோடு மாவட்டத்தில் ஒரு ஏரியின் நடுவில் அமைந்திருக்கும் கோயிலாகும். இக்கோயில் கும்பாலா என்ற இடத்தில் இருந்து சுமார் 5 கிலோமீட்டர் தூரத்திலுள்ளது. கேரளத்தில் ஏரிக்குள் அமைந்திருக்கும் கோயில் இந்தக்கோயில் மட்டுமேயாகும். மேலும் திருவனந்தபுரத்தில் அமைந்துள்ள பரந்தாமன் ஸ்ரீ அனந்த பத்மநாபசுவாமி குடிகொண்டுள்ள பத்மநாபசுவாமி கோயிலின் மூலம் இதுவேயாகும். புராணங்களின் கூற்றுப்படி பரந்தாமன் ஸ்ரீ அனந்த பத்மநாபசுவாமி அசலாக முதன்முதலில் குடியிருந்த இடம் இதுவேயாகும், . இந்தக்கோயிலின் ஏரியில் ஒரு முதலையும் வசித்து வருகிறது, இந்த முதலை இக்கோவிலை காவல் காப்பதாக மக்களிடையே நம்பிக்கை இருந்து வருகிறது. ஒரு முதலை இறந்தால், அதன் இடத்தை வியக்கத்தக்க வண்ணம் இன்னொரு முதலை எடுத்துக் கொண்டு விடும். கும்பாலா என்ற இடம் மங்களூருவில் இருந்தோ அல்லது கண்ணூரில் இருந்தோ பல பேருந்து வழித்தடங்கள் மூலமாக எளிதாக அடைந்து விடலாம் மேலும் இரயில் வழியாகவோ அல்லது வாடகை வண்டிகள் மூலமாகவோ அடையலாம்.  

## உசாத்துணைகள்
# கிளிநொச்சி மாவட்டப் பாடசாலைகள்

இலங்கையின் வட மாகாணத்தில் கிளிநொச்சி மாவட்டத்தில் அமைந்துள்ள பாடசாலைகள், மற்றும் கல்வி நிறுவனங்கள் இங்கு பட்டியலிடப்பட்டுள்ளன:  

- கிளிநொச்சி மத்திய மகா வித்தியாலயம்.
- கிளிநொச்சி மகா வித்தியாலயம்.
- வட்டக்கச்சி மகா வித்தியாலயம்.
- இராமநாதபுரம் மகா வித்தியாலயம்.
- இராமநாதபுரம் மேற்கு அ.த.க.பாடசாலை, கிளிநொச்சி.
- உருத்திரபுரம் மகா வித்தியாலயம்.
- முருகானந்தா மகா வித்தியாலயம்.
- புனித தெரேசா பெண்கள் கல்லூரி.
- கிளிநொச்சி இந்துக்கல்லூரி.
- வட்டக்கச்சி தெற்கு அ.த.க.பாடசாலை.
- இராமநாதபுரம் கிழக்கு அ.த.க.பாடசாலை.
- அழகாபுரி மகா வித்தியாலயம்.
- அக்கராயன்குளம் மகா வித்தியாலயம்.
- பன்னங்கண்டி அ.த.க.பாடசாலை.
- கோணாவில் அ.த.க.பாடசாலை.
- தருமபுரம் மகா வித்தியாலயம்.
- பெரியகுளம் அ.த.க.பாடசாலை.
- ஸ்ரீ விக்னேஸ்வரா வித்தியாலயம், புளியம்பொக்கணை.
- கனகபுரம் மகா வித்தியாலயம்.
- புனித பாத்திமா (றோ.க.) பாடசாலை.
- திருவையாறு மகா வித்தியாலயம்.
- கனகாம்பிகைகுளம் அ.த.க.பாடசாலை.
- முழங்காவில் மகா வித்தியாலயம்.
- பூநகரி மகா வித்தியாலயம்.
- கிளிநொச்சி சாந்தபுரம் கலைமகள் வித்தியாலயம்.
- கிளிநொச்சி / சிவபாதகலையகம் அ.த.க. பாடசாலை.
- கிளிநொச்சி /முறிப்பு தமிழ் வித்தியாலயம்.
# செந்தூரப்பூவே


**செந்தூரப்பூவே** (*Senthoora Poove*) 1988 ஆம் ஆண்டு வெளிவந்த இந்தியத் தமிழ்த் திரைப்படமாகும். பி. ஆர். தேவராஜின் இயக்கத்தில் வெளிவந்த இத்திரைப்படத்தில் விஜயகாந்த், நிரோஷா, ராம்கி ஆகியோர் நடித்திருந்தனர். மனோஜ் கியான் இசையமைத்திருந்தனர்.  

## நடிகர்கள்
- விஜயகாந்த்- கேப்டன் சௌந்தரபாண்டியன்
- ராம்கி- அசோக்
- நிரோஷா- பொன்னி
- சந்திரசேகர்- டாக்டர் சுந்தரமூர்த்தி
- ஸ்ரீபிரியா- இராதா
- சிஎல் ஆனந்தன்- பொன்னியின் தந்தை இராஜவேலு
- விஜய லலிதா- பொன்னம்மா
- ஆனந்தராஜ்- உடையப்பன்
- செந்தில் - கோபால் வேடத்தில்
- சார்லி
- முரளிதரன் ஓமையன்
- அழகு- பரமேஸ்வரனாக
- பசி நாராயணன் - அன்னகாவாடி
- குள்ளமணி
- கருப்பு சுப்பையா
- வெள்ளை சுப்பையா
- பக்கோடா காதர்
- சிவராமன்

## பாடல்கள்
பாடல்களை கவிஞர்" முத்துலிங்கம், வைரமுத்து, ஆபாவாணன் (நாட்டுப்பாடல்கள்) ஆகியோர் எழுத மனோஜ்-கியான் இசையமைத்திருந்தனர்.  

## வரவேற்பு

இந்தியன் எக்சுபிரசு " செந்தூரப் பூவே மற்றொரு திரைப்படக் குழம்பைச் சமைத்துப் பரிமாறுகிறது" என்று எழுதியது. *கல்கி* ஜெயமன்மதன் இப்படத்தின் கதையை விமர்சித்தார். விஜயகாந்த் சிறந்த நடிகருக்கான தமிழ்நாடு அரசின் திரைப்பட விருதையும், சிறந்த கதாபாத்திர நடிகருக்கான சினிமா எக்ஸ்பிரஸ் விருதையும் வென்றார். கே. சம்பத் சிறந்த ஒலிப்பதிவாளருக்கான தமிழ்நாடு அரசின் திரைப்பட விருது பெற்றார்.
# சகலகலா வல்லவன்



***சகலகலா வல்லவன்*** (*Sakalakala Vallavan*) 1982 ஆம் ஆண்டு வெளிவந்த இந்தியத் தமிழ்த் திரைப்படமாகும். எஸ். பி. முத்துராமனின் இயக்கத்தில் வெளிவந்த இத்திரைப்படத்தில் கமல்ஹாசன், அம்பிகா, வி. கே. ராமசாமி மற்றும் பலர் நடித்திருந்தனர். இப்படம் 1979-இல் வெளியான திரிசூலம் பட வசூலை முறியடித்துச் சாதனை படைத்தது. இத்திரைப்படம் 175 நாள்களுக்கு மேல் திரையிடப்பட்ட வெற்றித் திரைப்படமாகும்.  

## நடிகர், நடிகையர்
- கமல்ஹாசன் - வேலு
- அம்பிகா - கீதா
- ரவீந்திரன் - பழனி
- துளசி - வள்ளி, வேலுவின் தங்கை.
- வி. கே. ராமசாமி - இராமையா பிள்ளை
- ஒய். ஜி. மகேந்திரன் - பூனை
- தேங்காய் சீனிவாசன் - சுந்தரம்
- சில்க் ஸ்மிதா - லலிதா
- டி. எம். சாமிகண்ணு - சின்னையா பிள்ளை, வேலுவின் தந்தை.
- எஸ். என். பார்வதி - வேலுவின் தாயார்.
- ஓமக்குச்சி நரசிம்மன் - வேலையாள்

## பாடல்கள்

இத்திரைப்படத்திற்கு இளையராஜா இசையமைத்திருந்தார். கவிஞர் வாலி பாடல் வரிகளை எழுதியிருந்தார். "நிலா காயுது" எனும் பாடல் மத்தியமாவதி இராகத்தை அடிப்படையாகக் கொண்டது. "இளமை இதோ இதோ" பாடலானது புத்தாண்டுக் கொண்டாட்டங்களில் பயன்படுத்தப்படும் பிரபலமான பாடலாகும்.  

| **எண்.** | **பாடல்** | **பாடகர்(கள்) ** | **பாடலாசிரியர்** | **நீளம் (நி:வி)** |
| --- | --- | --- | --- | --- |
| 1 | இளமை இதோ இதோ ... | எஸ். பி. பாலசுப்பிரமணியம் | வாலி |  |
| 2 | நிலா காயுது ... | மலேசியா வாசுதேவன், எஸ். ஜானகி | வாலி |  |
| 3 | அம்மன் கோயில் ... | இளையராஜா | வாலி |  |
| 4 | நேத்து ராத்திரி ... | எஸ். பி. பாலசுப்பிரமணியம், எஸ். ஜானகி | வாலி |  |
| 5 | கட்டவண்டி கட்டவண்டி (ஆண்)... | மலேசியா வாசுதேவன் | வாலி |  |
| 6 | கட்டவண்டி கட்டவண்டி (பெண்) ... | எஸ். பி. சைலஜா | வாலி | } |
# காக்கிசட்டை



***காக்கி சட்டை*** (*Kaakki Sattai*) 1985 ஆம் ஆண்டு வெளிவந்த தமிழ்த் திரைப்படமாகும். ராஜசேகரின் இயக்கத்தில் வெளிவந்த இத்திரைப்படத்தில் கமல்ஹாசன், அம்பிகா மற்றும் பலர் நடித்திருந்தனர். இத்திரைப்படம் 175 நாட்களுக்கு மேல் திரையரங்குகளில் ஓடி வெள்ளி விழா கொண்டாடியது.  

இத்திரைப்படம் 2018 ஆம் ஆண்டு மார்ச் மாதம் டிஜிட்டல் வடிவில் மீண்டும் வெளியிடப்பட்டது. இத்திரைப்படம் இந்தி மொழியில் *குரு* எனும் பெயரில் மிதுன் சக்கரவர்த்தி, ஸ்ரீதேவி நடிப்பில் 1989 ஆம் ஆண்டில் மீண்டும் எடுக்கப்பட்டது.  

## நடிகர்கள்
- கமல்ஹாசன் - முரளி
- அம்பிகா - உமா
- மாதவி - அனிதா
- சத்யராஜ் - விக்கி
- ராஜிவ் - ஆனந்த்
- தேங்காய் சீனிவாசன்
- வி. கோபாலகிருஷ்ணன்
- கல்லாப்பெட்டி சிங்காரம்
- தவக்களை
- பாப் கிரிஸ்டோ
- ஆனந்த்
- ரி.கே.எஸ்.நடராஜன்
- ரிச்சர்ட்
- செல்லத்துரை
- ஒய். விஜயா
- காஞ்சனா
- செந்தாமரை
- சி. ஆர். பார்த்திபன்

## பாடல்கள்
இத்திரைப்படத்திற்கு இளையராஜா இசையமைத்திருந்தார்.  
| **எண்.** | **பாடல்** | **பாடகர்(கள்)** | **பாடலாசிரியர்** | **நீளம் (நி:வி)** |
| --- | --- | --- | --- | --- |
| 1 | "கண்மணியே பேசு" | எஸ். பி. பாலசுப்பிரமணியம், எஸ். ஜானகி | புலமைப்பித்தன் |  |
| 2 | "நம்ம சிங்காரி சரக்கு" | எஸ். பி. பாலசுப்பிரமணியம் | வாலி |  |
| 3 | "பூ போட்ட தாவணி" | எஸ். பி. பாலசுப்பிரமணியம், எஸ். ஜானகி | அவினாசி மணி |  |
| 4 | "வானிலே தேனிலா" | எஸ். பி. பாலசுப்பிரமணியம், எஸ். ஜானகி | நா. காமராசன் |  |
| 5 | "பட்டுக் கன்னம்" | எஸ். பி. பாலசுப்பிரமணியம், பி. சுசீலா | முத்துலிங்கம் |  |
# சந்தோஷ் பாபு


இந்திய ஆட்சிப்பணி அதிகாரியாக தமிழ்நாடு அரசுப் பணியிலிருக்கும் டாக்டர் சந்தோஷ் பாபு 1995 ஆம் ஆண்டு பிரிவு இந்திய ஆட்சிப்பணி அதிகாரியாவார். தற்போது தமிழ்நாடு மின்னணுவியல் கழகத்தின் நிர்வாக இயக்குனராகவும் இணைய வழி அரசின் இயக்குனராகவும் உள்ளார்.  

## இணைய தளங்கள்

இவர் அரசுப் பணியில் தனிப்பட்ட முறையில் செயல்பட்டு கீழ்காணும் இணைய தளங்களை சிறப்பாக உருவாக்கியிருக்கிறார் என்பது இங்கே குறிப்பிடத்தக்கது.  

- சிவகங்கை மாவட்டம்
- இந்திய ஆட்சிப்பணி அதிகாரிகள்
- குழந்தைத் தொழிலாளர்
- 
- 
- உழவர்சந்தை
- கிருஷ்ணகிரி மாவட்டம்

## இதழ் ஆசிரியர்

- சுய உதவிக்குழு இதழான "முற்றம்" இதழின் ஆசிரியராகப் பணியாற்றியிருக்கிறார்.
- தொழிலாளர் இதழான "உழைப்போர் உலகம்" இதழின் ஆசிரியராக இருந்திருக்கிறார்.
- குழந்தைத் தொழிலாளர் இதழான "குருத்து" இதழின் ஆசிரியராக இருந்திருக்கிறார்.
- தற்போது இந்திய ஆட்சிப் பணி அதிகாரிகள் சங்கத்தின் இதழின் ஆசிரியராக உள்ளார்.

## அரசுப் பணிகள்

இவர் இந்திய ஆட்சிப்பணி அதிகாரியாக இதற்கு முன்பாக கீழ்காணும் பணிகளில் இருந்திருக்கிறார்.  

- துணை ஆட்சியர், சிதம்பரம்
- கூடுதல் ஆட்சியர், மாவட்ட ஊரக வளர்ச்சி முகமை, திருவள்ளூர் மாவட்டம்
- தனி அலுவர், முதலமைச்சர் தனிப்பிரிவு அலுவலகம்.
- மாவட்ட ஆட்சித்தலைவர், சிவகங்கை மாவட்டம்.
- கூடுதல் தொழிலாளர் ஆணையாளர் (குழந்தைத் தொழிலாளர்)
- இணைச் செயலாளர், ஊரக வளர்ச்சித் துறை
- மாவட்ட ஆட்சித்தலைவர், கிருஷ்ணகிரி.
# வலைவாசல்:விக்கிப்பீடியா கட்டுரைப் போட்டி/போட்டி விதிகள் சுருக்கம்

போட்டி விதிகள்:  

1. தகவல் பக்கங்கள் (கட்டுரைகள்) ஆதாரங்களின் அடிப்படையில் நடுநிலைமையுடன் அமையவேண்டும். இனம், சமயம், அரசியல், தனிநபர் குறை, வேறுபாடுகள் தொடர்பாக வெறுப்பைத் தூண்டாதவாறு, தமிழ் விக்கிப்பீடியாவுக்கு ஏற்றதாக அமைய வேண்டும்.
1. தகவல் பக்கங்களில் உள்ள சொற்களின் எண்ணிக்கை 250 முதல் 500 வரை அமைய வேண்டும். (இரண்டு A4 தாள் பக்க அளவு)
1. தகவல் பக்கங்கள் ஒருங்குறியில் (Unicode) அமைய வேண்டும். MS Latha, Lohit Tamil போன்ற எழுத்துருக்களைப் பயன்படுத்தலாம். ( தமிழ்த் தட்டச்சு உதவி பார்க்கவும். )
1. தகவல் பக்கங்களை மே 15, 2010க்குள் நிறைவு செய்து .doc அல்லது .odt கோப்பு வடிவில் http://tamilint2010.tn.gov.in/ இணையத் தளத்தின் வழியாக அனுப்ப வேண்டும்.
1. தகவல் பக்கங்களின் உரிமை போட்டி அமைப்பாளர்களையே சாரும்.
1. மேலும் விபரங்களும், கூடுதல் விபரங்களுக்கான இணைப்புக்களும் இந்தப் பக்கத்தில் ( http://ta.wikipedia.org தளத்தில் ) தரப்பட்டுள்ளன. தகவல் பக்கங்களை எழுதும் முன் இங்குத் தரப்பட்டுள்ள விபரங்களை வாசித்துப் புரிந்துகொள்வது முக்கியம்.
1. தேர்ந்தெடுக்கப்பட்ட தகவல் பக்கங்கள் உலகளாவிய தமிழ் விக்கிப்பீடியாவில் சேர்க்கப்படும்.
1. தேர்வுக் குழுவின் முடிவே இறுதியானது.
<div>  
***மேலும் அறிக...***</div>
# கார்லொசு சிலிம்



**கார்லொசு சிலிம் எலூ** (*Carlos Slim Helú*, பிறப்பு: சனவரி 28, 1940), என்பவர் மெக்சிக்கோவைச் சேர்ந்த பொறியாளரும், வர்த்தகரும் கொடையாளியும் ஆவார். இவர் தொலைத்தொடர்பு வணிகத்தில் பெருமளவு ஈடுபட்டுள்ளார். இவர் தற்போது (2013 இல்) உலகின் முதலாவது பணக்காரர் என்ற நிலையை எட்டியுள்ளார். இவரது சொத்துக்களின் மதிப்பீடு 73பில்லியன் அமெரிக்க டாலர்கள் ஆகும்.  

கார்லொசு சிலிம் மெக்சிக்கோ மட்டுமல்லாமல், இலத்தீன் அமெரிக்காவின் பெரும்பாலான பகுதிகளில் தொலைத்தொடர்பு வணிகத்தில் பெரும் செல்வாக்குடையவர். மெக்சிக்கோவின் தொலைபேசி நிறுவனங்களான டெல்மெக்ஸ், டெல்செல், அமெரிக்கா மோவில் ஆகிய நிறுவனங்கள் இவரது கட்டுப்பாட்டில் உள்ளன. தனது நிறுவனங்களில் இவர் மிகவும் ஈடுபாட்டுடன் செயற்பட்டுக் கொண்டிருந்தாலும், இவரது கார்லொசு, மார்க்கோ அந்தோனியோ, பட்ரிக் ஆகிய மூன்று மகன்களும், அந்நிறுவனங்களின் நாளாந்த அலுவல்களைக் கவனிக்கின்றனர்.
# அரசழிவு முதலாளித்துவம்


**அரசழிவு முதலாளித்துவம்** என்பது அரசுளைக் கலைப்பதையும், திறந்த சந்தையில் விரிவான தனிமனித சுதந்திரத்தையும் முன்வைக்கும் ஒரு அரசியல் கொள்கையாகும். இது சட்ட அமுலாக்கம், நீதி பரிபாலனம், மற்றும் அனைத்து சேவைகளும் தெரிவின் பேரில் நிதி பெற்று வழங்கப்படும் என்று கூறுகிறது. இது வரி மூலம் ஒரு அரசால் வழங்கப்படும் சேவைகளுக்கு மாற்றாக முன்வைக்கப்படுகிறது. அரசியல் இல்லாமல் தனியார் சட்டங்கள் (private law) மூலம் தனிநபர் மற்றும் பொருளாதார அலுவல்கள் நெறிப்படுத்தப்பட வேண்டும் என்று கூறுகிறது. மேலும் பாதிப்பாளர்கள் இல்லாத செயற்பாடுகள் குற்றம் அற்றதாக கருதப்படுகிறது.
# கான்சு ஃகேர்மன் ஃகோப்


முனைவர் **கான்சு ஃகேர்மன் ஃகோப்** (செப்டம்பர் 2, 1949; யேர்மனி) ஒரு பொருளியல் அறிஞர், அரசழிவு முதலாளித்துவ கொள்கையாளர். இவரது நூல்கள் அரசை, மக்களாட்சியை, சமவுடமைக் கொள்கைகளை விமர்சித்து அமைகின்றன.  

## இவரது நூல்கள்
- A Theory of Socialism and Capitalism
- Democracy: The God That Failed
# லுட்விக் வான் மீசசு


**லுட்விக் வான் மீசசு** (செப்டம்பர் 29, 1881 - ஒக்டோபர் 10, 1973) ஒரு முக்கிய பொருளாதார, அரசியல் சிந்தனையாளர். இவர் பொருளியல் துறைக்கு குறிப்பிடத்தக்க பங்களிப்பைச் செய்துள்ளார். இவர் சுந்ததிரவாத இயக்கத்திலும் ஒரு முக்கிய பாதிப்பை உருவாக்கியவர்.  

## பொருளாதரத் துறைக்கு பங்களிப்புகள்
- அடிப்படை இல்லாத கடன் பெருக்கமே பொருளாதார ஏற்ற இறக்கங்களுக்கு காரணம் ஆகிறது
- பொருளாதார கணக்குச் சிக்கலே பொருளியலில் ஒரு முக்கிய பிரச்சினை. (Mises sees economic calculation as the most fundamental problem in economics.)
- பொருளாதாரத்தில் முக்கிய சிக்கலான பொருளாதார கணக்கு சிக்கலை சமவுடமையால் தீர்க்க முடியாதால், ஒரு சமவுடமை பொருளாதாரம் சாத்தியம் இல்லை
- Mises stresses the importance of entrepreneurship because it is entrepreneurs who actually do monetary calculation.
# ந. அருள்



**ந. அருள்** (*N. Arul*) 2009 ஆம் ஆண்டு நவம்பர் மாதம் முதல் தமிழ்நாடு அரசின் தமிழ் வளர்ச்சித் துறையின் கீழான மொழி பெயர்ப்புத் துறை இயக்குநராகப் பணியாற்றி வந்தார். தற்போது தமிழ் வளர்ச்சித் துறையின் புதிய இயக்குநராக நியமனம் செய்யப்பட்டுள்ளார். தமிழ்நாடு அரசின் சார்பாக தமிழ் வளர்ச்சித்துறை செயலர் மகேசன் காசிராசன் 2022 ஆம் ஆண்டு இந்த அறிவிப்பை வெளியிட்டார். உலகத் தமிழாராய்ச்சி நிறுவனத்தின் இயக்குநர் பணியிடத்திற்கும், மொழிபெயர்ப்பு இயக்குநர் பணியிடத்திற்கும் முழுக்கூடுதல் பொறுப்பும் இவருக்கு அளிக்கப்பட்டுள்ளது.  

அருந்தமிழில் அயற்சொற்கள் என்ற தலைப்பில் ஆய்வு செய்து ஆய்வியல் நிறைஞர் (M.Phil)பட்டம் பெற்றார். பின்னர் புதுதில்லியிலுள்ள தில்லி பல்கலைக்கழகத்தின் இக்கால இந்திய மொழியியல் துறையின் வழியாக ஆங்கிலக் கவிஞர் சேக்சுப்பியரின் மொழிபெயர்ப்புகள், தழுவி எழுதிய படைப்புகளைப் பற்றி ஆய்வு மேற்கொண்டு முனைவர் பட்டம் பெற்றிருக்கிறார். ஆங்கிலம் மற்றும் தமிழ் மொழிகளில் தேர்ந்த திறன் உடையவர்.  

இவர் தஞ்சாவூர் தமிழ்ப் பல்கலைக்கழகத்தின் முன்னாள் துணைவேந்தரும், தமிழறிஞருமான முனைவர் ஔவை நடராசனின் மகன் ஆவார். இவருடைய பாட்டனார் ஔவை துரைச்சாமியும் புகழ் பெற்ற தமிழறிஞராகவும் உரையாசிரியராகவும் அறியப்படுகிறார்.  

## வெளியான நூல்கள்

- அருந்தமிழில் அயற்சொற்கள் - ஔவை அறக்கட்டளை வெளியீடு (அக்டோபர்’ 2001)
- விளம்பர வீதி - கௌதம் பதிப்பகம் வெளியீடு (ஜுலை’ 2015)

## விக்கிப்பீடியாவிற்கான பங்களிப்பு

- ந. அருள் விளம்பரத் துறையிலும், மக்கள் தகவல் தொடர்புத் துறையிலும் ஆர்வம் உடையவர். இவர் தமிழ்நாடு அரசு ஆதரவுடன் 2010 ஆம் ஆண்டு கோயம்புத்தூரில் நடைபெற்ற தமிழ் இணைய மாநாட்டு நிகழ்வுகளிலும், தமிழ்நாடு அரசு தகவல் தொழில்நுட்பத் துறை நடத்திய பள்ளி, மற்றும் பல்கலைக்கழக, கல்லூரி மாணவர்களுக்கான தமிழ் விக்கிப்பீடியா தகவல் பக்கங்கள் போட்டியில் அரசு ஒருங்கிணைப்புக் குழு உறுப்பினராக இருந்தார்.

- தமிழ் விக்கிப்பீடியாவின் மேல் மிகுந்த அக்கறை கொண்டு வளர்ச்சிக்கு உதவியும் வருகிறார்.
# சுஸ்ருதர்

உள்ள பதஞ்சலி யோகபீடத்தில் சுசுருதரின் சிலை]]  
**சுசுருதர்** (Sushruta;சமஸ்கிருதம்:. सुश्रुत (sʊʃɾʊt̪), பொ.ஊ.மு. 800) இந்தியாவின் பண்டைய ஆயுர்வேத மருத்துவர். பொ.ஊ.மு. 800 ஆம் ஆண்டில் வாரணாசி நகரில் வாழ்ந்த மருத்துவ முனிவர் எனக் கருதப்படுகிறார். இவர் *அறுவை சிகிச்சையின் தந்தை* என்று போற்றப்படுகிறார்.  
ஆயுர்வேத மருத்துவம் மற்றும் அறுவை சிகிச்சை குறித்த **சுஸ்ருத சம்ஹிதை** என்ற ஒரு மருத்துவ நூலை இயற்றியவர். சுஸ்ருத சம்ஹிதை நூல் 184 அத்தியாயங்களைக் கொண்டுள்ளது. இதில் 1120 நோய்கள், 700க்கும் மேற்பட்ட மூலிகைச்செடிகள், ஆழமான உடற்கூற்றியல் பாடங்கள், 600 மேற்பட்ட அறுவை சிகிச்சை இயந்திரங்களையும் அவற்றை சிகிச்சையில் பயன் படுத்தும் விதங்களையும் பற்றி கூறியுள்ளார்.  

## நூலின் அமைப்பு
**சுஸ்ருத சம்ஹிதை** பூர்வ தந்திரம், உத்திர தந்திரம் எனும் இரு பகுதிகளைக் கொண்டது. இதில் பூர்வதந்திரத்திலே சீத்திரஸ்தானம், நிதானஸ்தானம், சரீரஸ்தானம், கல்பஸ்தானம், சிகிச்சாஸ்தானம் எனும் ஐந்து பிரிவுகள் உள்ளன. இவை சுஸ்ருத சம்ஹிதையின் மூல நூலாகிய ஸல்லிய தந்திரத்தில் உள்ளவையாகும். உத்தர தந்திரத்தில் ஸலக்கியம், பூத வித்தியா, கமார பிருத்தியம் எனும் மூன்று பகுதிகள் உள்ளன.
# விக்கிப்பீடியா:முதற்பக்கக் கட்டுரைகள்/மார்ச் 15, 2010


**தமிழகத்தில் இசுலாமியர் ஆட்சி** பாண்டிய நாட்டில் கி.பி. 1142ஆம் ஆண்டு துவங்கியதாக அறியப்பட்டாலும் அதற்கு முன்னரே மக்களிடையே இசுலாம் பரவியிருந்தது. கி.பி எட்டாம் நூற்றாண்டில் சேர மன்னனான சேரமான் பெருமாள் பாசுகர ரவிவர்மா என்பவரின் காலத்தில் இசுலாம் மேற்கு மலபார் கடற்கரை பகுதிகளில் அறிமுகமாகியது. பின் இது தமிழக பகுதிகளிலும் பரவியது. இதே சமயத்தில் வியாபார நோக்கத்தோடு சில அராபிய, எகிப்து மற்றும் துருக்கிய குழுக்கள் தமிழகத்தின் சோழ மண்டல கடற்கரை பகுதிகளில் முகாமிட்டன. இவர்கள் மூலமாக இசுலாமிய மதத்தை ஏற்றுக்கொண்டவர்கள், அந்தந்த பகுதியை ஆண்ட மன்னர்களுக்கு நெருக்கமாகி ஆட்சி அதிகாரத்திலும் பங்கு பெற்றனர். இதே நேரத்தில் சில வட இந்திய இசுலாமிய அரசுகளின் எல்லை விரிவாக்க நடவடிக்கைகளின் மூலமாகவும் சில இசுலாமிய அரசுகள் தமிழகத்தில் ஏற்ப்பட்டன.  
---

**ஆர்.என்.ஏ. பிரித்துருவாக்கம்** (RNA transcription) என்பது டி.என்.ஏ வில் இருந்து ஆர்.என்.ஏ வாக மாற்றப்படும் நிகழ்வை குறிப்பது ஆகும்.இந்நிகழ்வில் பல வகையான நொதிகள் ஈடுபட்டு டி.என்.ஏ வை ஆர்.என்.எ வாக மாற்றுகின்றன. இவற்றில் மிக முக்கியமான நொதி டி.என்.ஏ சார்ந்த ஆர்.என்.ஏ பாலிமரசு (DNA dependent RNA polymerase) ஆகும். ஆர்.என்.ஏ உற்பத்தி. டி.என்.ஏ வின் 3' முனைப் பகுதியில் இருந்து 5' முனை வரை மாற்றப்பட்டு, டி.என்.ஏ விற்கு நேரெதிரான இழை ஒன்று உருவாக்கப்படும்.அதாவது, ஆர்.என்.ஏ க்கள் 5' முனை பகுதியில் தொடக்கப்பட்டு, 3' முனை பகுதியில் முடிக்கப்படும். இந் நிகழ்வின் போது , டி.என்.ஏ வில் தயமின் என்னும் மூலக்கூறு யுரசில் (uracil) என்னும் மூலக்கூறாக மாற்றப்படும்.
# எட்டாம்படை



**எட்டாம்படை திருவல்லிக்கேணி திருமுருகன்**  

இந்த ஆலயம் பழமையான திருகோவிலாகும். இக்கோவிலுள்ள மயில் மேல் அமர்ந்த முருகன் உள்ள கல்வெட்டு சென்னையில் கந்தசுவாமி கோவில், திருவல்லிக்கேணி முருகன் கோவில் மற்றும் திருபோரூர் முருகன் கோவிலில் மட்டுமே அமைந்துள்ளது.சென்னையில் இருந்து திருபோரூருக்குக் காவடி எடுத்து செல்லும் பக்தர்கள் இந்த முருகன் கோவிலில் தங்கியிருந்து செல்லும் அன்ன சத்திரமாக விளங்கி வந்தது.  

## திருவல்லிக்கேணி திருமுருகனடியர்கள்
இந்த சன்னிதானம் அமைந்துள்ள நிலத்தை திருமதி. பச்சையம்மாள் நிலக்கொடையாக அளித்துள்ளார்கள். பரம்பரை தர்மகர்த்தாவாக தற்சமயம் திரு. கே. ச. கதிர்வேல் பிள்ளை, திரு. கே. சுப்பிரமணியம் அவர்கள் உள்ளார்கள். இந்த திருக்கோவிலை 1978 ஆம் ஆண்டு உழவாரப்பணி செய்ய அன்பர்களால் **திருவல்லிக்கேணி திருமுருகனடியர்கள்** என்ற அமைப்பினை தொடங்கி அலையை வளர்ச்சிக்காக **பஜனஷ்வரா** பக்தி பாடல்கள் என்ற இசைக்குழுவை தொடங்கி அதன்மூலம் வரும் தொகையை திருகோவில் வளர்ச்சிக்காக பயன்படுத்தினர்.  

## பங்குனி உத்திர திருவிழா
மேலும் பகுதி வாழ் பெரியோர்களின் நல்லாசியுடன் 1985 ஆம் வருடம் முருகனுக்கு வேல், காவடி, மற்றும் பால்குடம் எடுக்கும் திருவிழாவாக பங்குனி உத்திர திருவிழாவாக உருவானது. 1993 ஆம் ஆண்டு திருச்சபையாக பதிவு செய்யப்பட்டு 2002 ஆம் ஆண்டு “எட்டாம்படை வீடு திருமுருகனடியார்கள் இறைபணி சங்கம்“ இருசப்ப தெரு சென்னை-5. என்ற விலாசத்தில் இயங்கி வருகிறது .  

## வாஸ்து முறையில் அமைந்த திருக்கோவில்
இந்த திருவல்லிக்கேணி திருமுருகன் மேற்கு முகமாக வள்ளி தெய்வானையும் நின்ற திருக்கோலம். ஈசான மூலையில் கும்பேஸ்வரரும் அக்னி மூலையில் மங்களாம்பிகையும் வாயு மூலையில் நவக்ரஹ சந்நிதியும் நைருதியில் அரச மரமும் வாஸ்து முறையில் அமைந்த திருக்கோவில்.  

## எட்டாம்படை வீடு
சந்நிதானத்தில் சப்த மாதா ஏழு கன்னியர்கள் , தெற்கு முகமாகத் தக்ஷ்ணாமூர்த்தியும் , வடக்கு முகமாக ஸ்ரீ கல்யாண கனக துர்கையும் அமைந்துள்ள திருக்கோவிலாகும். இந்த திருக்கோவிலை அன்பர்கள் எட்டாம்படை வீடாக அழைத்து வருகிறார்கள். ஆறுபடை முருகனையும், ஏழாம் படையும் மருத முருகனையும் தரிசனம் செய்யும் ஆன்ம திருப்தி இந்த எட்டாம்படை முருகனை வணங்கும்போது இறையுணர்வு ஏற்படுவதாகப் பக்தர்கள் கூறுகிறார்கள்.  

## இந்த ஆலயத்தின் சிறப்பு
மேலும் நோயற்ற வாழ்வும் குறைவற்ற செல்வமும் திருமணமாகாத கன்னியர்க்குத் திருமண பாக்கியமும் குழந்தை பாக்கியமும் ஏற்படுகிறது. எண்ணியது எல்லாம் இனிதே இந்த முருகன் நிறைவேற்றி வைப்பதினால், சஷ்டி திருவிழாவில் , பங்குனி உத்திர திருவிழாவில் வேண்டுதலை நிறைவேற்றுகின்றனர் .  

## நடை திறக்கும் நேரம்
**காலை**  
நடை திறக்கும் நேரம் அதிகாலை 6 மணி  
நடை மூடும் நேரம் பகல் 12 மணி  

**மாலை**  
நடை திறக்கும் நேரம் மாலை 4.30 மணி  
நடை மூடும் நேரம் இரவு 9 மணி  

## அறுபடை வீடுகள்

- திருப்பரங்குன்றம் - சூரபத்மனைப் போரில் வென்ற பின் இந்திரன் மகளான தெய்வானையை மணந்த திருத்தலமிது.

- திருச்செந்தூர் - அசுரன் சூரபத்மனோடு போரிட்டு வென்று வெற்றி வாகைச் சூடிய திருத்தலமிது.

- பழநி - மாங்கனிக்காகத் தமையன் விநாயகரோடு போட்டியிட்டு தோற்ற கோபத்தில் தண்டாயுதபாணியாக நின்ற திருத்தலமிது.

- சுவாமிமலை - தன் தந்தை சிவனுக்கே பிரணவ ஓதி தகப்பன்சுவாமியாகக் காட்சிதரும் திருத்தலமிது.

- திருத்தணி - சூரனை வதம் செய்தபின் சினம் தணிந்து, குறவர் மகள் வள்ளியை மணந்த திருத்தலமிது.

- பழமுதிர்சோலை - ஔவைக்குக் பழம் உதிர்த்து, வள்ளி தெய்வானையோடு காட்சிதரும் திருத்தலமிது.
# விக்கிப்பீடியா:தலைப்புத் தெரிவுக்கான உதவி

இப் போட்டி தமிழ் விக்கிப்பீடியாவில் பதிவேற்றுவதற்காக நடத்தப்படுவதால் கட்டுரைக்கான தலைப்புகளைத் தெரிவு செய்யும்போது ஏற்கெனவே தமிழ் விக்கிப்பீடியாவில் இல்லாத தலைப்புக்களைத் தெரிவு செய்யவேண்டியது முக்கியமானது. தமிழ் விக்கிப்பீடியாவில் ஒரு குறித்த தலைப்பில் கட்டுரை உள்ளதா என்பதை அறிவதற்குப் பின் வரும் வழிகளைப் பயன்படுத்தலாம்:  

1. தமிழ் விக்கிப்பீடியாவின் எல்லாப் பக்கங்களிலும் இடது பக்கத்தில் ஒரு தேடல் பெட்டி இருக்கும். அப்பெட்டியுள் தலைப்பை அச்சிட்டுச் "செல் என்னும் பொத்தானை அழுத்தினால், குறித்த தலைப்பில் கட்டுரை இருந்தால் அப்பக்கம் திறக்கும். இல்லாவிட்டால் அக் கட்டுரை இன்னும் எழுதப்படவில்லை என்னும் தகவல் கிடைக்கும். எனினும், ஒரு தலைப்பைப் பல்வேறு எழுத்துக்கூட்டல்களில் எழுத முடியும் என்பதால், குறித்த கட்டுரை தேடலில் அகப்படாமல் போவதற்கு வாய்ப்புகள் உண்டு.
1. அனைத்துப் பக்கங்கள் என்னும் இணைப்பினூடாகச் சென்று, வரும் பக்கத்தில் அகர வரிசைப்படி தலைப்புக்கள் ஒழுங்கு செய்யப்ப்படிருக்கும். அப் பட்டியலில் தேடி அக்கட்டுரை உள்ளதா எனப் பார்க்கலாம்.

இது தவிர தமிழ் விக்கிப்பீடியாக் கட்டுரைகளில் காணப்படக்கூடிய சிவப்பு இணைப்புக்கள் அத்தலைப்புக்களில் கட்டுரை இல்லை என்பதைக் குறிக்கும். எனவே அத்தலைப்புக்களில் கட்டுரை எழுத முடியும்.  

இணைப்புப் பக்கத்தில் உள்ள பட்டியலில், தமிழ் விக்கிப்பீடியாவில் இல்லாத தலைப்புக்கள் தரப்பட்டுள்ளன போட்டியாளர்கள் இப் பட்டியலிலிருந்தும் தமக்குப் பொருத்தமான தலைப்புக்களைத் தெரிவு செய்துகொள்ளலாம்.  

<p><big><b>வலைவாசல்:விக்கிப்பீடியா கட்டுரைப் போட்டி/தலைப்புகள் பட்டியல்</b></big></p>
# காமராஜர் வாழ்க்கை வரலாற்றுச் சம்பவங்கள் (நூல்)


**காமராஜர் வாழ்க்கை வரலாற்றுச் சம்பவங்கள்** என்பது தேனி. சு. மாரியப்பன் அவர்களால் எழுதப்பட்டு 2009 இல் வெளியிடப்பட்ட ஒரு தமிழ் நூல் ஆகும்.  

## பதிப்புரை
விஜயா பதிப்பகத்தின் நிறுவனர் வேலாயுதம் இந்நூலுக்கான பதிப்புரையை எழுதியிருக்கிறார்.  

## பொருளடக்கம்
தமிழகத்தின் முதலைமச்சராக இருந்த காமராசர் வாழ்க்கையில் நடைபெற்ற பல்வேறு சுவையான சம்பவங்களைத் தொகுத்து இந்நூலில் வழங்கியிருக்கிறார். பல சம்பவங்கள் அவருடைய எளிமையையும், அறிவுத்திறனையும் வெளிப்படுத்துவதாக இருக்கிறது.
# மிரோன் வின்சுலோ


**மிரோன் வின்சுலோ** (*Miron Winslow*, டிசம்பர் 11, 1789 - அக்டோபர் 22, 1864) என்பவர் இலங்கையிலும், இந்தியாவிலும் பணிபுரிந்த அமெரிக்க மதப்பரப்புனர் ஆவார். இவர் யாழ்ப்பாணத்தில் உடுவில் என்ற ஊரில் ஒரு மதப்பள்ளியை ஆரம்பித்தார். அத்துடன் சென்னையிலும் அமெரிக்க மதராசு மிசனின் முதலாவது நிறுவனத்தை ஆரம்பித்தார். இவர் தொகுத்த *தமிழ் ஆங்கில விரிவான அகராதி* (A Comprehensive Tamil and English Dictionary) 976 பக்கங்களில் 68,000 சொற்களைத் தன்னகத்தே கொண்டுள்ளது. அருள்திரு ஜோசப் நைட் பிரபுவின் மூல நகலை அடிப்படையாக வைத்து தினமும் மூன்று மணிநேரம் வீதம் இருபது ஆண்டுகள் உழைப்பில் 1862 ஆம் ஆண்டு இதை வின்சுலோ வெளியிட்டார். இவ்வகராதியை அடிப்படையாகக் கொண்டே 1924 ஆம் ஆண்டில் சென்னைப் பல்கலைக்கழகம் மிகவும் விரிவான சென்னைப் பல்கலைக்கழகத் தமிழ்ப் பேரகராதியைத் தொகுத்து வெளியிட்டது. இப்பெரும் பணியைத் தவிர வின்சுலோ *A History of Missions* உட்படப் பல நூல்களை எழுதியுள்ளார்  

## ஆரம்ப வாழ்க்கை
வின்சுலோ அமெரிக்காவில் வெர்மான்ட் மாநிலத்தில் வில்லிஸ்டன் என்ற நகரில் 1789 திசம்பர் 11 இல் நத்தானியேல் வின்சுலோ, அன்னா கெலொக் ஆகியோருக்குப் பிறந்தார். தனது 14வது அகவையில் வணிகத் தொழிலில் ஈடுபடலானார். பின்னர் 1815 இல் மிடில்பரி கல்லூரியில் பட்டம் பெற்று, பின்னர் ஆன்டோவர் இறையியல் மதப்பள்ளியில் 1818 இல் பட்டம் பெற்றார். 1819 சனவரி 19 இல் ஏரியட் லாத்ரொப் என்பவரைத் திருமணம் புரிந்தார். இவர்களுக்கு ஆறு பிள்ளைகள் இருந்தனர்.  

ஆன்டோவர் கல்லூரியில் பயிலும் போது, வெளிநாட்டு மதப்பரப்புரைக்கான அமெரிக்க ஆணையத்தில் முகவராகப் பணியாற்றி நியூ இங்கிலாந்து சென்று நிதி திரட்டுவதில் உதவினார். 1818 நவம்பர் 4 இல், மாசச்சூசெட்ஸ் டபர்னேக்கில் தேவாலயத்தில் போதகராகத் திருநிலைப்படுத்தப்பட்டார். பின்னர் மதப்பரப்புனர் சேவைக்காக இலங்கைக்கு அனுப்பப்பட்டார்.  

## மதப்பரப்புப் பணி
1819 சூன் 8 இல், பாஸ்டனில் இருந்து புறப்பட்டு கொல்கத்தா சென்றார். அங்கிருந்து அவர் 1819 டிசம்பர் 14 இல் இலங்கை சென்றடைந்தார். தனது மதப்பணியை உடுவிலில் 1820 சூலை 4 இல் ஆரம்பித்தார். அங்கு அவர் மதப்பள்ளியையும் ஆரம்பித்தார். 14 ஆண்டுகள் உடுவில் பணியாற்றிய பின்னர், சென்னைக்கு இடமாற்றப்பட்டார். 1836 ஆகத்து 18 இல் சென்னை வந்தடைந்த அவர், அங்கு அமெரிக்க மதராசு மிசனை நிறுவி அதன் மூலம் தமது மதப்பணிகளை இந்தியாவில் ஆரம்பித்தார்.  

1855 இல் அமெரிக்கா சென்று, பின்னர் 1858 இல் மீண்டும் சென்னை திரும்பினார். சீரற்ற உடல்நிலையைக் கருத்தில் கொண்டு அவர் 1864 ஆகத்து மாதத்தில் அமெரிக்கா பயணமானார். ஆனாலும், அவர் அமெரிக்கா திரும்பும் வழியில், தென்னாப்பிரிக்காவில் கேப் டவுனில் வந்திறங்கி இரண்டாம் நாளில் 1864 அக்டோபர் 22 இல் காலமானார்.
# நாவிதர்


**நாவிதர்** (பொதுவாக **அம்பட்டன்** மற்றும் **மருத்துவர்** என்றும் அழைக்கப்படுகின்றனர்) எனப்படுபவர் தமிழகத்தில் வாழுகின்ற ஓர் இனக்குழுவினர் ஆவர். தமிழகத்தில், நாவிதர்கள் தமிழ் மற்றும் தெலுங்கு என இரு வேறுபட்ட மொழியியல் குழுக்களாக வாழுகின்றனர். தெலுங்கு பேசும் நாவிதர்கள் மங்களா என்ற பெயரில் அழைக்கப்படுகின்றனர்.  
இவர்கள் கிராமப்புற மருத்துவர்களாகவும், ஒப்பனைத் தொழில் செய்பவர்களாகவும் இருந்து வருகின்றனர்.  

## சொற்பிறப்பு
*அம்பட்டன்* என்ற பெயர் ஒரு தமிழ் வார்த்தையாகும், இது முதலில் சமசுகிருத வார்த்தையான *அம்பாஸ்தா* என்னும் வார்த்தையிலிருந்து வந்தது. இந்த வார்த்தை இரண்டு சமசுகிருத வார்த்தைகளான அம்பா என்பது "அருகில்" என்றும், ஸ்தா என்பது "நிற்க" என்றும் பொருள்படும். இந்த பொருளானது "அருகில் நின்று முடிதிருத்தும் ஒருவரை" குறிக்கிறது.  

*நாவிதர்* என்ற சொல் *நாவிகர்* என்ற தமிழ் வார்த்தையிலிருந்து உருவானது, இதற்கு *புனித மனிதன்* என்று பொருளாகும். இவர்கள் *மருத்துவர்*, *பரியாரி*, *வைத்தியர்* என்ற பெயராலும் அறியப்படுகின்றனர். இவை அனைத்தும் மருத்துவர்களுக்கான ஒத்த சொற்கள் ஆகும்.  

## மக்கள்தொகை
தமிழகத்தில் மருத்துவர், நாவிதர், மங்களா, அம்பட்டர் என்று சொல்லப்படுகின்ற வகுப்பினர் 4 லட்சத்து 26 ஆயிரத்து 427 பேர் வசிக்கின்றனர். இவர்கள் தமிழ்நாடு அரசு வெளியிட்டுள்ள தமிழ்நாடு சாதிகள் பட்டியலில், மிகவும் பிற்படுத்தப்பட்ட வகுப்பினர் பட்டியலில் சேர்க்கப்பட்டிருக்கின்றனர்.  

## வரலாற்றுத் தகவல்
வட இந்தியச் சரித்திரகால அரசர்களில் "நந்தர்கள்" சூத்திரராகக் கருதப்படுகின்றனர். நந்தர்களைப் "அம்பஷ்டன்" (நாவிதர்) என அழைக்கும் வழக்கமும் உள்ளது.  

### ஆரம்பகால தமிழ் வரலாறு
சித்தி பெற்றதாகக் கூறும் பண்டைய தமிழ் மருத்துவர்களான சித்தர்கள், பெரும்பாலும் அம்பட்டர் சமூகத்தைச் சேர்ந்தவர்கள்.  

### இலங்கை
இலங்கை அம்பட்டாரின் நாட்டுப்புறக் கதைகளின்படி, அவர்கள் யாழ்ப்பாண இராச்சியத்திற்கு போர்வீரர்களின் உதவியாளர்களாக வந்தனர். அவர்கள் தங்கள் மனைவிகள் இல்லாமல் வந்ததால், அவர்கள் இலங்கை வெள்ளாளர் பெண்களை மணந்தனர்.  

## இவற்றையும் காண்க
- அம்பஷ்டன்
- மங்களா
- வேலக்கட்டல நாயர்